Diskussioun:Bommert

message: Ech bezweifele staark dass et sech bei Bommert ëm eng Uertschaft handelt, wahrscheinlelch ass et just e "Lieu-dit".
Wann een op der Websäit vun der Gemeng Käerjeng no Bommert sicht fënnt ee just Bommertbësch ernimmt. Als Uertschaft gët et jiddefalls do nët opgeféiert.
Ech giff et besser fannen, wann een di "Lieu-dit" giff separat vu de richtegen Uertschaften opféieren.
--MMFE (Diskussioun) 21:30, 5. Abr. 2012 (UTC)
replies: text: Och um Kadaster wëssen se net alles, oder net alles richteg: Et ass richteg dass "Bommert" de Numm vun engem Bësch ass, oder war. Et ass awer falsch fir ze soen dee Bësch géif et haut net méi ginn. Tatsach ass dass: 1. en Deel vum Bësch deemols, wéi d'Fabrik TEREX do gebaut gouf, ofgeholzt gouf, 2. de Rescht vum Bësch haut nach besteet, awer op den aktuellen Kaarten (zënter 2000) als "Bommel" bezeechent gëtt. Wann een z.B. op der Topo-Kaart vun 1966 kuckt, geseit een en nach. Fazit: De Bësch gëtt et haut nach ëmmer, mee de Kadaster huet en tëscht 1966 an 2000 ëmgedeeft. Firwat eigentlech? --Pecalux (Diskussioun) 05:10, 9. Abr. 2015 (UTC)
replies: text: :Moien och

text: :Dat mat der topographescher Kaart an dem Bësch ass mer bekannt. Ech hunn dee Bësch nach aus mengem Beruff kannt wéi e ganz do stoung an mir hunn och Bommert derfir gesot. Well dat awer haut net méi sou op de Kaarten agedroen ass, an déi nei Nomenclature nach net online ass hunn ech wéinst e puer Plazen, déi mir als Lieu-dit féieren um Kadaster nogefrot. D'Äntwert war do relatif einfach. Et gëtt an et gouf ni e Lieu-dit Bommert. De Bësch gouf op den topographesche Kaarten vun no 1945 d.h. déi vun 1954, déi vun 1964 an 1966 ernimmt (kee Mënsch wees haut nach firwat). Um Urkadaster an op den topographesche Kaarte vu virun 1954 steet Bommel oder Bommelscheier grad sou wéi op deene vun no 1979. Bommert gëtt och net als Flouernumm oder als eng aner Kadasterbezeechnung gefouert. Vu datt de Kadaster zoustänneg ass fir déi Nimm ze verdeelen solle mir ons och vläicht dorun halen.  Ouni Referenz op eppes gräifbar aktuelles solle keng sou Geméishändler-Behaaptunge op Wikipedia stoen. Wann natierlech een do ass, deen deen net  novollzéibare Saz well verbesseren an historesch gesinn als Bëschnumm ausbauen dann ass den Artikel séier restauréiert. Ech fäerte just da geet et wéi beim Dampfgarer (deen den Auteur selwer proposéiert hat fir ze läschen, well et em ze domm war fir ze verbesseren), a well eng Parti Leit géint d'Läsche waren de Quatsch haut nach do steet. Dat ass menger Meenung no einfach keng enzyklopesdesch Approche. Alles wat mer schreiwen soll entweder ganz einfach nozevollzéie sinn oder entspriechend beluecht an erkläert sinn. Ech restauréieren da mol a kucken da wat sech an den nächsten Deeg do mécht. --Les Meloures (Diskussioun) 07:13, 9. Abr. 2015 (UTC)

text: Ech hat mech warscheinlech schlecht ausgedréckt: Ech hunn zu kengem Moment proposéiert oder verlaangt dass den Artikel "Bommert" oder "Bommel" sollt bestoe bleiwen. Éierlech gesot ass et mir zimmlech egal op e besteet oder net. Ech wollt nëmmen dropp hiweisen dass de Kadaster d'Flouernimm sou zimmlech ännert, wéi et deem jeeweilegen Employé an de Kapp kënnt. Dem Kadaster seng Bezeechnunge gëllen op lb.wiki als Referenz, wat awer keng Garantie fir d'Richtegkeet ass. --Pecalux (Diskussioun) 08:33, 10. Abr. 2015 (UTC)
replies: text: :Remoien, ech hat dat iergendwéi schonn an deem Sënn verstanen an irgendwéi hat do an den Nokrichsjore ee gemengt e misst eppes änneren. Dommerweis goufe sou Ännerungen och ni consigniéiert. Et muss een dobäi soen datt déizäit de Kadaster d'Denominatioun net duerch Gesetz a sengen Attributiounen hat. Se leeën an der Lescht lo méi Wäert dorop, an et kann näischt méi en neien Numm kréien ouni eng offiziell Prozedur.  --Les Meloures (Diskussioun) 08:15, 11. Abr. 2015 (UTC)
replies: text: ::Et lafen am Ament och Bestriewunge fir déi Annexe vun de localités ze kréien a se dann mol bei ons als Dokument festzehalen. Et konnt bis elo kee konfiméieren wéini datt se nees online kënnt an op iwwerhaapt. --Les Meloures (Diskussioun) 09:31, 11. Abr. 2015 (UTC)
thread_title: Untitled